KLASA: 372-08/22-01/01

URBROJ:2189-29-22-01

**ČAČINCI, 15. prosinca 2022.g.**

Na temelju čl. 4. i 6. Odluke o uvjetima i načinu korištenja imovine školskih ustanova čiji je osnivač Virovitičko-podravska županija u poslovne svrhe (KLASA: 406-01/21-02/5, URBROJ: 2189-07/03-22-02 od 27. lipnja 2022.g.), Osnovna škola Antuna Gustava Matoša, Čačinci objavljuje

**J A V N I  N A T J E Č A J**

**za davanje u najam/zakup školskog prostora**

Osnovna škola Antuna Gustava Matoša, Čačinci daje u najam/zakup slijedeći prostor na adresi sjedišta:

1. Predmet natječaja je najam/zakup sportske dvorane do 300 m2 - minimalna cijena najma za sportske klubove za svibanj/lipanj/srpanj/kolovoz iznosi 50,00 kuna (6,63 eura) sat/termin, a za mjesec siječanj/veljača/ožujak/travanj/rujan/listopad/studeni/prosinac 80,00 kn (10,62 eura)

sat/termin i za ostale korisnike/rekreaciju minimalna cijena najma za svibanj/lipanj/srpanj/kolovoz iznosi 80,00 kn (10,62 eura), a za mjesec siječanj/veljača/ožujak/travanj/rujan/listopad/studeni/prosinac 100,00 kn ( 13, 27 eura) sat/termin;

1. Predmet natječaja je najam/zakup sportske dvorane iznad 300 m2 - minimalna cijena najma za sportske klubove za svibanj/lipanj/srpanj/kolovoz iznosi 80,00 kn (10,62 eura) sat/termin, a za mjesec siječanj/veljača/ožujak/travanj/rujan/listopad/studeni/prosinac 150,00 kn (19,90 eura) sat/termin i za ostale korisnike/rekreaciju minimalna cijena najma za svibanj/lipanj/srpanj/kolovoz iznosi 200,00 kn (26,54 eura), a za mjesec siječanj/veljača/ožujak/travanj/rujan/listopad/studeni/prosinac 250,00 kn (33,18 eura) sat/termin;
2. Klasična učionica za nastavu stranih jezika i ostalu teorijsku nastavu iznosi 20,00 kn/ h (2,65 eura)
3. Dvorana se daje u najam/zakup za sportske aktivnosti i druge programe koji se u njoj mogu izvoditi;
4. Školska dvorana se iznajmljuje na vrijeme od 2. siječnja do 31. prosinca 2023.g.

u vremenu kada je prostor slobodan, odnosno kada ga ne koristi škola.

Prostor se ne iznajmljuje za vrijeme kolektivnih godišnjih odmora.

6. Dvorana se daje u najam/zakup radnim danima, od ponedjeljka do petka.

Subotom i nedjeljom dvorana se daje u najam/zakup prema potrebama.

Ponuditelj je obvezan navesti željeni termin te broj sati korištenja. Raspored korištenja napravit će se u dogovoru korisnika i škole.

Ponude na javni natječaj mogu dostaviti fizičke i pravne osobe.

Ponuda za najam/zakup mora sadržavati ime i prezime, OIB ponuditelja, adresu prebivališta i kontakt broj ponuditelja, ime i prezime, OIB odgovorne osobe,  s točnom naznakom i vrstom aktivnosti koju želi provoditi u unajmljenom/zakupljenom prostoru, broj sati tjedno te podatak o ponuđenoj visini najma.

Ponude se dostavljaju na adresu škole: Osnovna škola Antuna Gustava Matoša, Čačinci, Trg kardinala Franje Kuharića 3, Čačinci, 33514 Čačinci, s naznakom „Za natječaj – najam“ u roku od 8 dana od dana objave natječaja na mrežnim stranicama i oglasnoj ploči Osnovne škole Antuna Gustava Matoša, Čačinci te na mrežnim stranicama Virovitičko-podravske županije.

Sukladno čl. 4. Odluke o uvjetima i načinu korištenja imovine školskih ustanova čiji je osnivač Virovitičko-podravska županija u poslovne svrhe, natječaj ostaje otvoren do kraja sljedeće kalendarske godine, odnosno do popunjavanja svih slobodnih termina.

O rezultatu natječaja ponuditelji će biti obaviješteni u zakonskom roku. Ponude s nepotpunom dokumentacijom, ponude koje ne odgovaraju uvjetima natječaja te ponude ponuditelja koji imaju dugovanja prema Osnovnoj školi Antuna Gustava Matoša, Čačinci neće se razmatrati.

Za sve potrebne informacije o predmetu oglasa i za razgledavanje prostora zainteresirani se mogu javiti na telefon 033/684-006.

**Ravnateljica:**

**Kristina Krmpotić, prof**